
Atbildes uz piegādātāju jautājumiem Nr.1
	Daugavpils valstspilsētas pašvaldības iepirkuma komisija 2026.gada 7.jūlija sēdē (protokols Nr.3) ir izskatījusi piegādātāja uzdotos jautājumus un sniedz šādu atbildi:
1.jautājums – 
Konkursa nolikuma 5.1. punktā noteikta prasība:
"Būvprojekta vadītājs – būvprojekta daļas vadītājs, kurš ir tiesīgs veikt ceļu projektēšanu un kuram ir pieredze vismaz vienā līgumā ar šādiem nosacījumiem: tika izstrādāta, saskaņota un akceptēta būvniecības ieceres dokumentācija transporta satiksmei paredzētas teritorijas jaunbūvei (izbūvei) vai pārbūvei ar asfaltēto segumu vismaz 3000 m² platībā vai bruģēto segumu vismaz 3000 m² platībā."
Lūdzam Iepirkuma komisiju precizēt, par kādu laika periodu būvprojekta vadītāja pieredze ir apliecināma, jo nolikuma 5.1. punktā nav noteikts pieredzes iegūšanas termiņš (piemēram, iepriekšējie 3, 5 vai citi gadi).
Vai pareizi saprotam, ka šai prasībai nav noteikts laika ierobežojums un pretendents ir tiesīgs apliecināt pieredzi neatkarīgi no līguma izpildes laika, ja vien tā atbilst pārējām nolikuma prasībām?
Ja tomēr Pasūtītāja iecere ir piemērot konkrētu pieredzes periodu, lūdzam attiecīgi precizēt konkursa nolikumu, lai prasība būtu nepārprotama un visiem pretendentiem vienādi saprotama.

Atbilde – 
Būvprojekta daļas vadītāja pieredze ir viens no iepirkuma vērtēšanas kritērijiem. Līdz ar to, atbilstoši iepirkuma nolikuma 19.3.2. punktam, būvprojekta vadītāja pieredzes termiņš ir 2023., 2024., 2025.gads un 2026.gada periods līdz piedāvājuma iesniegšanas brīdim.

2.jautājums – 
Konkursa nolikuma 14.4. punktā noteikts, ka Pretendentam iepriekšējo 3 (trīs) gadu laikā jābūt izpildītam vismaz vienam līdzvērtīgam projektēšanas līgumam.
Lūdzam Iepirkuma komisiju izvērtēt iespēju grozīt konkursa nolikumu, nosakot, ka attiecīgā pieredze var tikt apliecināta iepriekšējo 5 (piecu) gadu laikā.
Uzskatām, ka trīs gadu periods projektēšanas pakalpojumu iepirkumā ir nesamērīgi īss un nepamatoti ierobežo konkurenci. Projektēšanas pakalpojumu izpildes cikls nereti ir ilgstošs – būvniecības ieceres dokumentācijas izstrāde, saskaņošana un projektēšanas nosacījumu izpilde var aizņemt ievērojamu laiku, tādēļ pretendenti ar pilnībā atbilstošu pieredzi, kas iegūta pirms vairāk nekā trim gadiem, tiek nepamatoti izslēgti no dalības iepirkumā.
Lūdzam iepirkumu komisiju izskatīt iespēju pagarināt pieredzes apliecināšanas laiku uz vismaz iepriekšējie 5 gadi.
Atbilde – 
Pasūtītāja ieskatā iepirkuma nolikuma 14.4. punktā noteiktā prasība ir samērīga. Iepirkuma nolikuma izvīrzītās kvalifikācijas prasības netiks grozītas. 

